Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az állásfoglalást kérő figyelmét felhívtuk a Magyar Köztársaság 1999. évi költségvetéséről szóló 1998. évi XC. törvényre, amely az Áht.-t is módosította. E módosítással a
Paragraph Index: 1284

(3) bekezdése szerint, a helyi kisebbségi önkormányzat költségvetési (zárszámadási) határozatának tervezetét a helyi kisebbségi önkormányzat elnöke terjeszti a helyi kisebbségi önkormányzat testülete elé, majd a helyi kisebbségi önkormányzat költségvetési (zárszámadási) határozatát a helyi önkormányzat költségvetési rendelettervezetének elkészítéséhez az elnök továbbítja a polgármesterhez. A jogszabály rendelkezik a helyi önkormányzatnak és a helyi kisebbségi önkormányzatnak a költségvetési rendelettervezet megalkotására vonatkozó az Áht. 68. §-ának (3) bekezdése alapján megkötött — megállapodása tartalmi elemeiről is. Eszerint a megállapodásnak tartalmaznia kell az egyes önkormányzatokra vonatkozó határidőket is annak érdekében, hogy a helyi önkormányzat számára a jogszabályokban előírt kötelezettség teljesíthető legyen. A megállapodás megkötésének határidejét a kormányrendelet 29. § (11) bekezdése január 15. napjában határozta meg. A meglévő megállapodások az érintett önkormányzatok által ezen időpontig módosíthatók annak érdekében, hogy a költségvetés (zárszámadás) elkészítésének menetére vonatkozó határidőket az együttműködő felek idejében rögzítsék a maguk és a megállapodó másik fél számára is. Vizsgálatunkat annak megállapításával zártuk le, hogy az érintett német kisebbségi önkormányzat a korábbi évre vonatkozóan valóban rendelkezett költségvetési beszámolóval, a tárgyévi — és az önkormányzat által nem ismert, illetőleg 1999/79/II. szám hiányolt — költségvetési beszámoló elfogadásának a határideje még nem múlt el, tehát a kisebbségi önkormányzat jogsértésének megállapítása fel sem merülhet. (Az 1998. évi költségvetés idejében való elkészítéséhez a határidőket a kormányrendelet szerint január 15-éig a megállapodó felek módosíthatják, amennyiben külön megállapodásban eltérő határidőket nem rögzítettek. Az esetleges hiányok pótlására — az általános eljárási rend szerint — a konkrét ügyben kétségtelenül volt lehetőség.) Határozott az az álláspontunk — amelyet az állásfoglalást kezdeményező jegyzőnek is kifejtettünk —, hogy a költségvetési támogatás folyósítását illetően a települési és a kisebbségi önkormányzat között nincs függőségi viszony. Az 1999. évi költségvetési törvény 5. számú mellékletének 8. pontja rendelkezik ugyanis a helyi kisebbségi önkormányzatok működésének általános támogatásáról. Itt a jogalkotó egyértelműen rögzíti, hogy az azonos összegű támogatásra jogosult,

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes